ADDYSG, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Athrawon Ysgol (Diwygiadau Canlyniadol) (Cymru) 2004 a deuant i rym ar 1 Medi 2004. 2 Mae'r Rheoliadau hyn yn gymwys i Gymru. Diwygio Rheoliadau Cymwysterau Athrawon Addysg Bellach (Cymru) 2002 2 1 Mae Rheoliadau Cymwysterau Athrawon Addysg Bellach (Cymru) 2002 yn cael eu diwygio fel a ganlyn. 2 Yn rheoliad 2 hepgorer y diffiniad o “cymhwyster Rheoliadau 1999”, a mewnosoder y diffiniad canlynol yn y lle priodol — ystyr “cymhwyster athrawon ysgol” (“ school teachers' qualification ”) yw cymhwyster sy'n rhoi i bersonau statws athrawon cymwysedig o fewn ystyr rheoliad 5 o Reoliadau Addysg (Cymwysterau Athrawon Ysgol) (Cymru) 2004 ; . 3 Yn rheoliad 3 yn lle is-baragraff (a) ym mhob un o baragraffau (2), (3) a (4) rhodder yr is-baragraff canlynol — a cymhwyster athrawon ysgol; . Diwygio Rheoliadau Cyngor Addysgu Cyffredinol Cymru (Ffioedd) 2002 3 1 Mae Rheoliadau Cyngor Addysgu Cyffredinol Cymru (Ffioedd) 2002 yn cael eu diwygio fel a ganlyn. 2 Yn rheoliad 3 yn lle'r geiriau “y mae'n ofynnol” i'r diwedd rhodder y geiriau “y mae'n ofynnol iddynt gael eu cofrestru yn rhinwedd rheoliadau a wnaed o dan adran 134(1) o Ddeddf Addysg 2002 ”. 3 Yn rheoliad 4(4) yn lle paragraff (b) rhodder y canlynol — b ei bod yn ofynnol iddynt gael eu cofrestru felly yn rhinwedd rheoliadau a wnaed o dan adran 134(1) o Ddeddf Addysg 2002, . Diwygio Rheoliadau Addysg (Trefniadau Ymsefydlu ar gyfer Athrawon Ysgol) (Cymru) 2003 4 1 Mae Rheoliadau Addysg (Trefniadau Ymsefydlu ar gyfer Athrawon Ysgol) (Cymru) 2003 yn cael eu diwygio fel a ganlyn. 2 Yn rheoliad 2(1) — a yn lle'r diffiniad o “athro neu athrawes gofrestredig” rhodder y diffiniad canlynol — ystyr “athro neu athrawes gofrestredig” (“ registered teacher ”) yw person y rhoddwyd iddo awdurdodiad i addysgu yn unol â pharagraffau 12 i 18 o Atodlen 2 i Reoliadau Addysg (Cymwysterau Athrawon a Safonau Iechyd) (Cymru) 1999 ) cyn 1 Medi 2004; ; b yn lle'r diffiniad o “athro neu athrawes gymwys” rhodder y diffiniad canlynol — ystyr “athro neu athrawes gymwysedig” (“ qualified teacher ”) yw person sy'n bodloni gofynion a bennir mewn rheoliadau a wneir o dan adran 132 o Ddeddf 2002 ; c yn lle'r diffiniad o “athro neu athrawes raddedig” rhodder y diffiniad canlynol — ystyr “athro neu athrawes raddedig” (“ graduate teacher ”) yw person y rhoddwyd iddo awdurdodiad i addysgu yn unol â pharagraffau 5 i 11 o Atodlen 2 i Reoliadau Addysg (Cymwysterau Athrawon a Safonau Iechyd) (Cymru) 1999 cyn 1 Medi 2004; ; ac ch mewnosoder ar ôl y diffiniad o “y Cyngor” y diffiniad canlynol — ystyr “cynllun hyfforddi athrawon ar sail cyflogaeth” (“ employment-based teacher training scheme ”) yw cynllun a sefydlwyd gan y Cynulliad Cenedlaethol o dan reoliad 8 o Reoliadau Addysg (Cymwysterau Athrawon Ysgol) (Cymru) 2004 ; . 3 Yn rheoliad 6(2)(a)(i), mewnosoder ar ôl y geiriau “athro neu athrawes gofrestredig” y geiriau “neu ar gynllun hyfforddi athrawon ar sail cyflogaeth”. 4 Yn y fersiwn Gymraeg o reoliad 8(1) a (2), rhodder y geiriau “athro neu athrawes gymwysedig” yn lle'r geiriau “athro neu athrawes gymwys”. 5 Yn Atodlen 1 — a yn lle paragraff 17 rhodder y paragraff canlynol — 17 Person sy'n athro neu athrawes gymwysedig yn rhinwedd rheoliad 5 o Reoliadau Addysg (Cymwysterau Athrawon Ysgol) (Cymru) 2004, a pharagraff 12 o Atodlen 2 iddynt. ; b yn lle paragraff 18 rhodder y paragraff canlynol — 18 Person sy'n athro neu athrawes gymwysedig yn rhinwedd rheoliad 5 o Reoliadau Addysg (Cymwysterau Athrawon Ysgol) (Cymru) 2004, a pharagraff 13 o Atodlen 2 iddynt. ; c ym mharagraff 20 rhodder yn lle is-baragraff (c) y canlynol — c sy'n athro neu athrawes gymwysedig yn rhinwedd rheoliad 5 o Reoliadau Addysg (Cymwysterau Athrawon Ysgol) (Cymru) 2004, a pharagraff 10 o Atodlen 2 iddynt; a . Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 D. Elis-Thomas Llywydd y Cynulliad Cenedlaethol 6 Gorffennaf 2004